Johan Henrik Kintzell Frøstrup

Johan Henrik Kintzell Frøstrup (født 11. desember 1852, død 20. mai 1929) var en norsk stortingsrepresentant og ordfører i Arendal.

Frøstrup ble født i Barbu av foreldre Edvard Frøstrup og Abel Dorothea Kindzell. Han giftet seg i Oslo 4. mai 1888 med Anna Sophie Kløcker (1867–1919). Sammen fikk de elleve barn hvorav åtte vokste opp.

Han hadde stilling som overrettssakfører og var ordfører i Arendal fra 1899 til 1901. Han var stortingsrepresentant for Høyre som 1. representant fra Arendal og Grimstad i perioden 1901 til 1903. Fra 1902 virket han som byfogd i Skien. Frøstrup ligger begravet sammen med sin hustru på Gjerpen kirkegård.

Se også 
 Liste over ordførere i Arendal

Referanser

Kilder 
 Thor Bjerke – Ove Tovås: Togbytte på Nelaug, Norsk jernbaneklubb 1989. ISBN 82-90286-10-4

Eksterne lenker 
 

Personer fra Arendal kommune
Høyre-ordførere i Aust-Agder
Ordførere i Arendal
Stortingsrepresentanter fra Høyre
Stortingsrepresentanter 1901–1903
Stortingsrepresentanter for Arendal og Grimstad